section_heading: McLaren (1984. – 1989.)
paragraph_text: Prost odlazi u McLaren gdje za timskog kolegu dobiva starog lisca Nikija Laudu. U toj sezoni ostvario je sedam pobjeda, jedno drugo i jedno treće mjesto, ali mu to nije bilo dosta za naslov jer je naslov prvaka osvojio njegov timski kolega Niki Lauda za pola boda, a tih pola boda se dodjeljivalo na utrci u Monaku gdje je odvoženo samo pola utrke. Prost je završio sezonu sa 71.5 boda.